Chróšćanska gmejna wobdźěli so na wubědźowanju „Rěčam přichilena komuna“. Njedawno je wona wobydlerjow přeprosyła, zhromadnje za idejemi pytać. Što je při tym wuskočiło, wo tym je so Marian Wjeńka z wjesnjanostu Markom Klimanom (CDU) rozmołwjał.
Čehodla sće so rozsudźili, wobydlerjow na tajke zjawne zarjadowanje přeprosyć?
M. Kliman: Serbska rěč je w našej gmejnje prosće w zjawnosći žiwa. Wěmy drje, zo mamy w tym nastupanju jara dobry status. Přiwšěm widźimy hišće potencial, sej tu a tam něšto přidobyć. Mějachmy takrjec nadźiju, z wjele ludźimi wjele idejow znosyć. To bě naš wotpohlad.
A kajki bě wothłós mjez wobydlerjemi?
M. Kliman: Nul. Wězo je so naš kulturny wuběrk wobdźělił, to je jasna wěc. Ale z ludnosće tón wječor bohužel scyła nichtó přišoł njeje.
Je zajim za to mjez ludźimi tak snadny abo što je po Wašim měnjenju přičina, zo nichtó přišoł njeje.
szl_Latn slk_Latn szl_Latn ces_Latn szl_Latn hrv_Latn